26. schôdza NR SR - 8.deň - A. dopoludnia
Dátum: 2018-02-13
Poslanec: Mazurek, Milan (ĽS Naše Slovensko)
Druh vystúpenia: Vystúpenie

50. Vážený pán predsedajúci, vážené kolegyne, kolegovia, aj keď vás tu veľa nie je, nedalo mi to, musím jednoducho vystúpiť k tejto rozprave, pretože poslanci OĽANO sa tvária, že tu jednoducho nie sme, že to, čo hovoríme, sa nehovorí, že sa tu nič nedeje a že všetky tie veci, z ktorých sme ich obvinili, v podstate neexistujú. Tak čo sa tu vlastne deje? Poslanecký klub OĽANO, niektorí poslanci z nich, predkladajú návrh zákona, ktorý má za cieľ odstupňovať výšku daňového bonusu tak, aby každá pracujúca rodina dostávala, aby každej pracujúcej rodine ostávalo v rozpočte viac peňazí podľa toho, koľko detí reálne má. Prvé dieťa, neviem, aké tam sadzby majú, druhé, tretie a tak ďalej. Ono človek by si povedal, že už niekde o tom počul, prečo by nie, veď Ľudová strana Naše Slovensko vo februári minulého roka predkladala úplne totožný návrh zákona. Líšili sa tam akurát tie sadzby, tie čísla, to znamená, my sme tam navrhovali, aby tým rodinám ostalo ešte viac peňazí, ale to už je len malý detail. A dnes poslanecký klub OĽANO prichádza s návrhom zákona, ktorý je úplne totožný od návrhu tých zlých extrémistov, tých zlých fašistov, ktorí nikdy v živote neprídu s ničím dobrým a ktorí nemajú so Slovenskom žiadne dobré úmysly. Totálne totožným zákonom, skopírovali ho a dnes sa dokonca ani len nevedia prihlásiť do rozpravy, nevedia reagovať, keď ich obviňujeme a označujeme za klamárov, za podrazákov, za farizejov, pretože, čo iné sú? Ono je to pekné hrať sa pred ľuďmi, aký som bojovník proti korupcii, ako mi záleží na pracujúcich rodinách, ako sa snažím pomôcť všetkým tým, ako sa snažím zvýšiť pôrodnosť, ale keď príde k činom, tak som zrazu preč. 11.22 8. 2. 2017 bolo hlasovanie o návrhu poslancov Ľudovej strany Naše Slovensko, ktorý bol totožný, ako je tento návrh, to znamená, ten návrh, ktorý OĽANO skopírovalo. Celý klub poslanecký OĽANO, možno s výnimkou dvoch poslancov, bol ne-prí-tom-ný. A teraz to adresujem občanom Slovenskej republiky, pretože poslanci OĽANO to nechcú počuť, nechcú to vidieť, jednoducho tvária sa ako tie pštrosy, ktoré strčia hlavu do piesku. 11.22, vážení občania Slovenskej republiky, bol celý poslanecký klub OĽANO v Národnej rade Slovenskej republiky 8. 2. 2017 ne-prí-tom-ný. 11.25 už ale bol, bolo hlasovanie o procedurálnom návrhu pána poslanca Matoviča, hádajte čo? Takmer celý poslanecký klub bol zrazu prítomný. Za tri minúty všetci odišli a naspäť zase prišli. Toto vám reálne chcú povedať poslanci OĽANO! Ako potom vyznieva celý ten boj toho pána Matoviča, ktorý bojuje proti korupcii, ktorému vážne ide o dobro Slovenska, viete, pretože, Slovenská arabská strana, ktorá sedí tu predo mnou, tam sme si už zvykli, oni nemajú záujem podporovať čokoľvek dobré len z princípu, proste oni si to vedia obhájiť nejakými nezmyslami, ale títo páni, tí sa naozaj tvária, že im ide o dobro Slovenska, oni sa naozaj tvária, že chcú pomôcť slušným pracujúcim rodinám. Pani Verešová tu príde s prejavom, ako jej veľmi záleží, ako sa snaží, ako naozaj chcú pomôcť, dobre, že sa tu nerozplačú všetci, ale naozaj pripomínam, rok predtým bol totožný návrh zákona. Pani Verešová, reagujte, prosím! Pán Grendel, tak sa usmievate, veď reagujte, veď povedzte váš názor, či klameme, či si vymýšľame, či ste neskopírovali náš návrh zákona, argumentujte! Pretože je vecou mužskej cti priznať si: Áno, skopírovali sme váš návrh, nejaké veci sme pozmenili, našou snahou je, aby získal viac hlasov v hlasovaní v parlamente, máme dobré úmysly a tak ďalej. Povieme: V poriadku, dobre, keď návrhy Ľudovej strany Naše Slovensko sú nepriechodné, akceptujeme to, chápeme to. Trošku ste to ponížili. My aj tak budeme hlasovať za, pretože na rozdiel od vás hlasujeme za všetky dobré návrhy zákona, ktoré môžu pomôcť, pomôcť slušným ľuďom na Slovensku žiť lepší život, aký si zaslúžia. Ale vy nie ste schopní ani to len priznať, vy nemáte žiadnu česť. Načo tu vlastne potom sedíte, na čo sa hráte? Každý jeden váš ďalší návrh zákona, každé jedno ďalšie vaše vystúpenie v rozprave, každý váš status na facebooku, každé vaše vyhlásenie, každá tlačová konferencia je odteraz vyjadrením farizejov, pokrytcov a klamárov, pretože si nedokážete priznať ani len jednu jedinú základnú vec, že ste skopírovali návrh zákona tých zlých extrémistických poslancov z Ľudovej strany Naše Slovensko a že reči sa vedú, ale činy hovoria za politikov omnoho viac. Stále hovoríme: Neposudzujte, občania, neposudzujte politikov podľa ich krásnych rečí, aké má Igor Matovič a podobní poslanci z hnutia OĽANO, posudzujte ich podľa činov! A opakujem, 8. 2. 2017 návrh, ktorý dnes kopírujú od Ľudovej strany Naše Slovensko, celý poslanecký klub OĽANO neprítomný. Robia si z vás úplných hlupákov. Vytiahnu kartičky, aby potom alibisticky mohli argumentovať, veď my sme tam neboli na tom hlasovaní, my nie sme takí zlí, že nezahlasujeme za návrh, ktorý je v rámci prorodinnej politiky úplne fantastický, lebo teraz s ním prichádzajú vlastne oni. Nie, my sme boli neprítomní, my sme nemohli tieto hlasovania ovplyvniť. Jednoducho ako malé deti, tvária sa alebo myslia si o vás, občania, že jete na večeru seno a že ste úplne blbí. Toto je politika poslaneckého klubu OĽANO! A mne je naozaj ľúto, že tu musím takto vystupovať, ale je potrebné vám nastaviť zrkadlo, je potrebné ukázať vašu pravú tvár. A je medzi vami naozaj aj niekoľko čestných ľudí, ktorých teraz musí trápiť svedomie a musí ich to mrzieť. Len Igor Matovič niečo nariadil, len pán Gábor Grendel, ktorý manipuluje médiami, niečo nariadil, proste takto to funguje. Demokracia určite nie je v strane so štyrmi, či už teraz máte dvanástich členov(?), to je naozaj krása, proste stále vidím žiadne faktické poznámky, nechcete reagovať. Bol by som naozaj veľmi vďačný, keby ste sa vyjadrili k tomu, ako kradnete návrhy zákonov iným stranám a ani sa k tomu nechcete vyjadriť alebo aspoň trošku priznať. Ďakujem.